כל אדם רשאי להשתתף בבחירות ברשות מקומית אחת בלבד, בה יהיה רשום 40 ימים לפני הבחירות, ביום 21 בספטמבר 2023, אולם מי שיהיה רשום בתקופת 18 החודשים שקדמו לבחירות, ברשות מקומית אחרת שבה התקיימו בחירות בתקופה זו, אינו יכול להשתתף בבחירות.
היערכויות ברמה הארצית.
הבחירות המקומיות יעסקו בעיקר בנושאים מקומיים ומרבית הרשימות שיתמודדו תהיינה מקומיות ולא סיעות בת של מפלגות ארציות, אך היו נושאים שמשותפים לרבות מהרשויות המקומיות.
הבחירות המקומיות יערכו על רקע משבר פוליטי חריף שהתרחש בישראל החל משנת 2019 במהלכו התקיימו תוך שלוש שנים 5 מערכות בחירות לכנסת, והרכב המפלגות, שחלקן הגדול פעל והתמודד גם במישור המקומי, היה שונה בסופו באופן משמעותי מבתחילתו. מאז בחירות 2018 ועד סיום המשבר הוקמו מפלגות חדשות שיוצגו בכנסת וחלקן אף בממשלה ולא היו קיימות לפניו כדוגמת ימינה (הימין החדש), כחול לבן, תקווה חדשה ומנגד היו מפלגות שפעלו בהצלחה במישור המקומי אך נחלשו וכבר לא יוצגו בכנסת כדוגמת הבית היהודי או המפלגה הירוקה (התנועה הירוקה) ואף היו מפלגות שיוצגו בכנסת וברשויות המקומיות והתפרקו למעשה כדוגמת כולנו.
במשטרת ישראל נערכים על מנת לספק מעטפת הגנה למתמודדים שיש כלפיהם איום, בעיקר בקרב המגזר הערבי, מצד ארגוני פשיעה שונים.
מועצות אזוריות.
בישראל קיימות 54 מועצות אזוריות והן רשויות מקומיות המורכבת משני רבדים שלטוניים, רובד מקומי. במועצות האזוריות מתקיימת ברוב היישובים הצבעה ב-3 פתקים. פתק לראש המועצה, פתק לנציגי היישוב במליאת המועצה האזורית ופתק לרשימה בוועד המקומי.
אל-בטוף.
ראש מועצה אזורית אל-בטוף המכהן הוא עאהד רחאל, שנבחר לראשונה לתפקיד ב-2018.
בבחירות 2018 נבחרו למועצה 8 חברים: 2 מואדי אל-חמאם ורומת אל-הייב, אחד מרומאנה ושלושה מעוזייר.
אל קסום.
ראש מועצה אזורית אל קסום המכהן הוא סלאמה אל אטרש ממולדה, שנבחר לראשונה ב-2018 בסיבוב שני.
אלונה.
ראש המועצה האזורית אלונה, אריה שרון, מכהן ברציפות בתפקיד זה מאז 1999.
למליאת המועצה נבחרו ב-2018 תשעה נציגים, 3 מכל אחד מ-3 יישובי המועצה.
אשכול.
ראש מועצה אזורית אשכול המכהן הוא גדי ירקוני, המכהן בתפקיד מאז נבחר לראשונה בבחירות מיוחדות ביוני 2015.
באר טוביה.
ראש מועצה אזורית באר טוביה המכהן הוא קובי אביבי מכפר אחים.
למליאת המועצה נבחרו ב-2018 22 נציגים, אחד מכל יישוב במועצה, למעט כפר הנוער החקלאי כנות.
בוסתאן אל מרג'.
ראש מועצה אזורית בוסתאן אל-מרג' המכהן הוא עבד אלכרים זועבי מנין, שנבחר לראשונה ב-2018 לתפקיד בסבב ההצבעה השני.
למועצה נבחרו ב-2018 שבעה נציגים: 1 מדחי, ו-2 נציגים מכל אחד מהיישובים האחרים במועצה - נין, כפר מצר וסולם.
בני שמעון.
ראש מועצה אזורית בני שמעון המכהן הוא ניר זמיר מקיבוץ להב, שנבחר לראשונה ב-2018.
ברנר.
ראש מועצה אזורית ברנר, דורון שידלוב, המכהן בתפקיד מאז 2012, היה המתמודד היחיד לראשות המועצה ב-2018 והוכרז בהן כזוכה בבחירות.
למועצה נבחרו ב-2018 15 נציגים: 3 מבית אלעזרי, 2 ממושב בניה, 5 מגבעת ברנר, 1 מגיבתון, 3 מקדרון ונציגה שייצגה "אזור עודף" של יישובים קטנים.
גדרות.
ראש מועצה אזורית גדרות המכהן הוא יוסי קנדלשיין.
גולן.
ראש מועצה אזורית גולן המכהן הוא חיים רוקח מנוב, שנבחר לראשונה לתפקיד בסיבוב שני ב-2018.
לקראת בחירות אלו נוסף לשטח המועצה היישוב רמת טראמפ.
גוש עציון.
ראש מועצה אזורית גוש עציון המכהן שלמה נאמן מכרמי צור, שנבחר לתפקיד בבחירות מיוחדות בפברואר 2017.
גזר.
ראשת מועצה אזורית גזר המכהנת היא רותם ידלין מכרמי יוסף, שנבחרה לראשונה לתפקיד ב-2018.
בבחירות הקודמות נבחרו למועצה 28 נציגים מ-25 יישובים.
גן רווה.
ראש מועצה אזורית גן רווה, שלמה אלימלך, מכהן בתפקיד מאז 1991.
דרום השרון.
ראשת המועצה האזורית דרום השרון המכהנת היא אושרת גני גונן, שנבחרה לראשונה לתפקיד ב-2018.
הגלבוע.
ראש מועצה אזורית הגלבוע המכהן הוא עובד נור מעין חרוד איחוד, אשר נבחר לראשונה לתפקיד בבחירות מיוחדות שהתקיימו ב-2015.
הגליל העליון.
ראש מועצה אזורית הגליל העליון המכהן הוא גיורא זלץ מלהבות הבשן.
הגליל התחתון.
ראש מועצה אזורית גליל תחתון המכהן הוא ניצן פלג משדמות דבורה, שנבחר לראשונה לתפקיד ב-2018.
הערבה התיכונה.
ראש מועצה אזורית הערבה התיכונה הוא מאיר צור שהוכרז כראש המועצה ב-6 באפריל 2021 לאחר שהיה מועמד יחיד בבחירות מיוחדות לראשות המועצה שהוכרזו עקב התפטרותו של ראש המועצה אייל בלום.
הר חברון.
ראש מועצה אזורית הר חברון, יוחאי דמרי, מעתניאל משמש בתפקיד זו קדנציה שנייה.
במליאת המועצה היו 15 נציגים בבחירות 2018.
זבולון.
ראש מועצה אזורית זבולון עמוס נצר מרמת יוחנן נבחר לראשונה לתפקיד ב-2018 בסיבוב שני.
חבל אילות.
ד"ר חנן גינת משמש כראש מועצה אזורית חבל אילות מאז נבחר בבחירות מיוחדות ביוני 2016. בבחירות 2018 הוא הוכרז כראש המועצה לאחר שהיה המועמד היחיד.
למליאת המועצה נבחרו ב-2018 13 נציגים, אחד לכל יישוב, למעט קיבוץ יטבתה שיוצג על ידי 2 נציגים בזכות גודלו היחסי.
חבל יבנה.
ראש מועצה אזורית חבל יבנה, משה ליבר, נבחר לקדנציה שנייה בבחירות 2018.
חבל מודיעין.
ראש מועצה אזורית חבל מודיעין המכהן הוא שמעון סוסן.
חוף אשקלון.
ראש מועצה אזורית חוף אשקלון הוא איתמר רביבו, שנבחר לראשונה לתפקיד בסיבוב שני ב-2018.
חוף הכרמל.
ראש מועצה אזורית חוף הכרמל הוא אסיף איזק מקיבוץ החותרים, שנבחר לתפקיד ברוב גדול ב-2018.
חוף השרון.
ראש המועצה האזורית חוף השרון, אלי (אליהו) ברכה, המכהן בתפקיד מאז שנת 2009 התמודד כמועמד יחיד בבחירות 2018 והוכרז כזוכה.
יואב.
ראש מועצה אזורית יואב, מטי צרפתי הרכבי, התמודדה ב-2018 על כהונה שנייה בתפקיד כמועמדת יחידה והכרזה כזוכה.
לב השרון.
ראש מועצה אזורית לב השרון, עמיר ריטוב, מכהן בתפקיד ברציפות מאז 2007.
לכיש.
דני מורביה מכהן כראש מועצה אזורית לכיש מאז 2004.
מבואות החרמון.
ראש מועצה אזורית מבואות החרמון המכהן הוא בני בן מובחר, שנבחר ב-2018 לקדנציה רביעית.
מגידו.
ראש מועצה אזורית מגידו, איציק חולבסקי מעין השופט, המשמש בתפקיד תקופת כהונה שנייה הודיע כי יתמודד לראשות המועצה גם בבחירות 2023 והוא ראש המועצה הראשון בתולדות מועצה אזורית מגידו המתמודד לקדנציה שלישית. עוד הכריזו על התמודדותם רותי באום מקיבוץ גבעת עוז ונחמיה רייבי ממושב מדרך עוז.
מגילות ים המלח.
ראש מועצת מועצה אזורית מגילות ים המלח, אריה כהן, המכהן בתפקיד מ-2015, התמודד ב-2018 לראשות המועצה כמועמד יחיד והוכרז כזוכה.
מטה אשר.
ראש מועצה אזורית מטה אשר הוא משה דוידוביץ' מבוסתן הגליל, שנבחר לראשונה לתפקיד ב-2018.
מטה בנימין.
ראש מועצה אזורית מטה בנימין, ישראל גנץ מפסגות, נבחר לראשונה לתפקיד ב-2018.
מטה יהודה.
ראש מועצה אזורית מטה יהודה המכהן בתפקיד מאז 2018 הוא ניב ויזל מנתיב הל"ה.
למליאת המועצה, הגדולה במספר היישובים בארץ, נבחרו ב-2018 שישים נציגים. כל יישוב יוצג על ידי נציג בודד, למעט צור הדסה שיוצגה על ידי 3 נציגים. באפריל 2022 חתמה שרת הפנים על החלטה עקרונית להעניק לצור הדסה מעמד עצמאי של מועצה מקומית.
מנשה.
ראש מועצה אזורית מנשה אילן שדה, המכהן בתפקיד מ-1992 היה המועמד היחיד לתפקיד ב-2018 והוכרז כראש המועצה.
מעלה יוסף.
ראש מועצה אזורית מעלה יוסף, שמעון גואטה, התמודד בהצלחה ב-2018 על תקופת כהונה שנייה.
מרום הגליל.
ראש מועצה אזורית מרום הגליל, עמית סופר, נבחר ב-2018 לקדנציה שלישית בתפקיד.
מרחבים.
ראש מועצה אזורית מרחבים, שי חג'ג', הוא ראש המועצה מ-2012 ובבחירוץ 2018 הוכרז כראש המועצה אחרי שהיה מועמד יחיד לתפקיד.
משגב.
ראש מועצה אזורית משגב, דני עברי מיודפת, מכהן בתפקיד מ-2018.
נווה מדבר.
בראשות מועצה אזורית נווה מדבר עומד אברהים אל הואשלה מקסר א-סיר, שנבחר לתפקיד לראשונה ב-2016 בבחירות הראשונות שהתקיימו במועצה זו.
למליאת המועצה נבחרו ב-2018 סך הכל 3 חברים, נציג אחד לכל יישוב מהיישובים קסר א-סיר, ביר הדאג' ואבו תלול.
נחל שורק.
ראש מועצה אזורית נחל שורק הוא שי רייכנר, שנבחר לתפקיד באוקטובר 2021 לאחר שקודמו בתפקיד אלי אסקוזידו התפטר על מנת להתמנות כראש רשות העתיקות.
למליאת המועצה נבחרו ב-2018 שמונה נציגים מ-7 יישובי המועצה: 2 מיד בנימין ו-1 מכל אחד מהיישובים האחרים.
עמק הירדן.
ראש מועצה אזורית עמק הירדן, עידן גרינבאום, מכהן בתפקיד מאז שנבחר לראשונה בבחירות מיוחדות ב-2016.
עמק המעיינות.
ראש מועצה אזורית עמק המעיינות, יורם קרין, מכהן בתפקיד מאז שנת 2009.
עמק חפר.
ד"ר גלית שאול היא ראש מועצה אזורית עמק חפר משנת 2018 לאחר שניצחה את קודמה בתפקיד רני אידן.
עמק יזרעאל.
ראש המועצה האזורית עמק יזרעאל, אייל בצר מנהלל, מכהן בתפקיד מאז 2007.
ערבות הירדן.
ראש מועצה אזורית ערבות הירדן, דוד אלחייני, משמש בתפקיד מאז 2009.
רמת הנגב.
ראש מועצה אזורית רמת הנגב, ערן דורון, המכהן בתפקיד מאפריל 2017, אז הוכרז כראש המועצה לאחר שהתמודד כמועמד יחיד בבחירות מיוחדות, הכרזה שחזרה על עצמה כשהתמודד כמועמד יחיד גם ב-2018.
למליאת המועצה נבחרו ב-2018 14 מנדטים, מתוכם 2 יישובים (מדרשת בן-גוריון ורביבים) מיוצגים על ידי 3 חברי מועצה, 7 יישובים מיוצגים על ידי נציג אחד ונציג אחד המייצג "אזור עודף" של תושבי נקודות יישוב קטנות.
שדות דן.
בראש מועצה אזורית שדות דן (בשמה הקודם: עמק לוד) עומד מאז 2014 דוד יפרח ממושב יגל, שהתמודד ב-2018 כמועמד יחיד לקדנציה שנייה בתמיכת כל ראשי הוועדים המקומיים במועצה.
שדות נגב.